Barking and Dagenham
Barking and Dagenham  ( [Barking i Dagenam]) službeno engleski London Borough of Barking and Dagenham , je jedan od 19 borougha Vanjskog Londona (Outer London) metropolitanske grofovije Greater London u kom živi 201,979 stanovnika.

Geografske karakteristike 

Barking i Dagenham je rubni borough metropolskog Londona koji se prostire istočno od centra grada na sjevernoj obali rijeke Temze.

U njemu se nalaze kvartovi; Barking, Becontree i Dagenham i dijelovi kvartova Marks Gate i Becontree Heath.

Historija 

Današnji Borough Barking and Dagenham  osnovan je 1965. spajanjem najvećeg dijela dotadašnjih metropolitanskih borougha Dagenham i Barking, koji su nekad bili dio historijske Grofovije Essex.

Od 7 do sredine 16. vijeka, život u tom kraju bio je koncentriran oko Opatije Barking (osnovana oko 666), koja je sve do raspuštanja samostana 1530-ih, bila jedan od najmoćnijih benediktinskih opatija u Engleskoj. William Osvajač boravio je u Opatiji Barking za vrijeme dok mu se gradio normanski donžon (to je današnji White Tower u Londonskom Toweru). 

Barking je bio važna ribarska luka sve do 19. vijeka i dolaska željeznice, tad je povrtlarstvo postalo glavna privredna aktivnost. I ona je prestala 1920-ih kad je po planu Londonskog grofovijskog vijeća izgrađeno veliko stambeno naselje -Becontree, uz koje je ubrzo izniklo puno industrijskih pogona.

Znamenitosti

Ruševine opatije od koje je danas preostao samo ulazni toranj - Curfew iz 15. vijeka, leže pored parohijske crkve sv Margarete iz 15. vijeka, u kojoj se moreplovac James Cook oženio 1762. 

Palača od crvene cigle Eastbury, tlocrta u obliku slova - H s kraja 16. vijeka još je uvijek dobro očuvana.
U nevelikom dvorcu Valence iz 17. vijeka nalazi se muzej koji čuva i izlaže lokalne umjetnine i kolekciju portreta Fanshawe. 

Ostale značajne građevine su crkva Sv Petra i Pavla građena od 12 do 13. vijeka i gostionica Cross Keys iz 15. vijeka.

Od velikih javnih parkova u boroughu se nalaze Old Dagenham, Parsloes i Mayesbrook.

Privreda

U današnjem boroughu najveći privredni pogoni su; tvornica automobilske kompanije Ford kemijska tvornica kompanije Sanofi i velika termoelektrana građena u fazama od 1925. do 1981.

Pobratimski gradovi 

 Witten, Njemačka
 Tczew, Poljska

Izvori

Vanjske veze 

 London Borough of Barking and Dagenham Council  

Administrativna podjela Engleske
London
Greater London